CELEX: C2004/262/11
Language: et
Date: 2004-10-23 00:00:00
Title: Euroopa Kohtu otsus (viies koda) 9. september 2004 kohtuasjas C-383/02: Euroopa Ühenduste Komisjon versus Itaalia Vabariik (Liikmesriigi kohustuste rikkumine — Keskkond — Jäätmehooldus — Rodano prügimägi — Direktiiv 75/442/EMÜ, mida on muudetud direktiiviga 91/156/EMÜ — Artiklid 4 ja 8)

23.10.2004   
            
            
               ET
            
            
               Euroopa Liidu Teataja
            
            
               C 262/6
            
         
      EUROOPA KOHTU OTSUS
   
   (viies koda)
   9. september 2004
   kohtuasjas C-383/02: Euroopa Ühenduste Komisjon versus Itaalia Vabariik (1)
   
   (Liikmesriigi kohustuste rikkumine - Keskkond - Jäätmehooldus - Rodano prügimägi - Direktiiv 75/442/EMÜ, mida on muudetud direktiiviga 91/156/EMÜ - Artiklid 4 ja 8)
   (2004/C 262/11)
   Kohtumenetluse keel: itaalia
   Kohtuasjas C-383/02: Euroopa Ühenduste Komisjon (esindajad M. Konstantinidis ja R. Amorosi) versus Itaalia Vabariik (esindaja I. M. Braguglia, keda abistas M. Fiorilli), mille esemeks on 24. oktoobril 2002. aastal EÜ asutamislepingu artikli 226 alusel esitatud hagi liikmesriigi kohustuste rikkumise kohta, on Euroopa Kohus (viies koda), koosseisus: koja esimees C. Gulmann ja kohtunikud S. von Bahr ja R. Silva de Lapuerta (ettekandja); kohtujurist L. A. Geelhoed, kohtusekretär R. Grass, 9. septembril 2004 teinud otsuse, mille resolutiivosa on järgmine:
   
               1.
            
            
               Kuna Itaalia Vabariik ei ole võtnud vajalikke meetmeid, et tagada Rodano (Milano, Itaalia) prügimäe jäätmete taaskasutamine või kõrvaldamine viisil, mis ei sea ohtu inimeste tervist ning mille käigus ei kasutata keskkonda kahjustavaid protsesse ja menetlusi, ega ole võtnud vajalikke meetmeid selleks, et tagada, et prügimäele mahapandud jäätmete valdaja annaks jäätmed käitlemiseks era- või avalikule jäätmekogumisettevõttele või ettevõttele, kes teeb toiminguid, mis on loetletud nõukogu 15. juuli 1975. aasta jäätmeid käsitleva direktiivi 75/442/EMÜ, mida on muudetud nõukogu 18. märtsi 1991. aasta direktiiviga 91/156/EÜM, lisades II A ja II B, või taaskasutaks või kõrvaldaks jäätmed ise, on see liikmesriik rikkunud selle direktiivi artiklitest 4 ja 8 tulenevaid kohustusi.
            
         
               2.
            
            
               Jätta kohtukulud Itaalia Vabariigi kanda.
            
         
      (1)  ELT C 305, 7.12.2003.